‎(ซีรีส์จาก NETFLIX)
‎(เมืองออสติน รัฐเท็กซัส)
‎(พวกคุณหมายถึงทุกคน)
‎ฉันรู้มาตลอดว่าฉันแตกต่าง
‎ทุกคน!
‎จ้ะแม่!
‎นางฟ้าของเราสัปดาห์นี้คือแองเจล
‎ฮีโร่ของเราสัปดาห์นี้นะที่รัก
‎ฉันอยู่นี่
‎เธอชื่อแองเจล ฟลอเรส
‎อายุ 22 ตอนนี้อาศัยอยู่ที่ออสติน
‎เป็นนักกีฬาและโค้ช ‎เพิ่งจบจากมหาวิทยาลัยเท็กซัส
‎- เย่! ‎- เยส
‎ฉันเป็นโค้ชยกน้ำหนักโอลิมปิก ‎และแข่งพาวเวอร์ลิฟต์ด้วย
‎- พาวเวอร์ลิฟต์เลย ไม่ใช่เล่นๆ นะนี่ ‎- ใช่!
‎เธอได้รับการเสนอชื่อ ‎โดยวินนี่ โค้ชของเธอและคาเทีย แฟนเธอ
‎ไม่มีใครเหมือนแองเจลเลย
‎ท่านี้แค่อยากอวดน่ะ
‎ฉันไม่ยกท่านี้ด้วยนะ
‎ทำไมล่ะ
‎ทุกครั้งที่ผมพูดถึงแองเจลให้ใครฟัง
‎ผมจะต้องเตือนล่วงหน้าเสมอ
‎"นี่ แค่เจอผู้หญิงคนนี้สามสิบวินาที
‎คุณก็จะตกหลุมรักเธอ ‎เพราะห้ามใจไม่ให้รักแองเจลไม่ได้เลย"
‎ยกขึ้นไป!
‎เต็มที่!
‎ของกล้วยๆ
‎เธอมุ่งมั่นมาก
‎สองสัปดาห์ก่อน ‎เธอลงแข่งพาวเวอร์ลิฟต์เป็นครั้งแรก
‎เธอทำได้ทุกอย่างเลย
‎ยก 180 กิโลกรัมได้สบายๆ เลย
‎ตอนนี้เธอเป็นเจ้าของสถิติรัฐ
‎แองเจลเป็นผู้หญิงที่แข็งแกร่งมาก
‎เธอเป็นตัวของตัวเองเต็มที่
‎ผมอยากให้เธอนำความคิดนั้น ‎ไปใช้กับชีวิตประจำวันบ้าง
‎ไม่ใช่แค่ในการยกน้ำหนัก
‎น่าสนใจดีที่ได้เห็นเธอออกไปเผชิญโลก
‎แล้วทำให้ตัวเองเล็กลง
‎เพราะฉันคิดว่าเธอไม่สบายใจกับตัวตนของเธอ
‎ฉันไม่มั่นใจในรูปร่างตัวเองมาตลอด
‎ฉันใช้เวลา 20 ปีกว่าจะรู้ตัวว่า
‎ฉันไม่ต้องการรูปร่างที่ดูเป็นผู้ชายมากขึ้น
‎หรือกำยำ ล่ำบึ้กอะไรทั้งนั้น
‎ฉันแค่ต้องข้ามเพศ
‎(ปล่อยให้เด็กข้ามเพศเล่นกีฬา)
‎น้องทำหน้าเหมือนจะแย่งเธอกินยาเลย
‎ไม่อยากกินยาต้านฮอร์โมนเพศชายหรอกเนอะ
‎ฉันโกนขนหน้าแข้งเป็นครั้งแรก ‎ในเทศกาลไพรด์ที่ออสติน ปี 2019
‎ฉันใส่สปอร์ตบรา
‎ใส่กางเกงขาสั้นกุด พอส่องกระจก ฉันก็คิดว่า
‎"นี่แหละตัวฉัน"
‎มันรู้สึกเป็นอิสระมาก
‎รังไหมของฉันหายไป แล้วก็แค่นั้นเลย
‎เธอใส่แต่ชุดออกกำลัง วิ่งไปมาในสปอร์ตบรา ‎และกางเกงขาสั้น
‎เธอไม่รู้จะเป็นอย่างอื่นนอกจากนักกีฬาได้ยังไง
‎ฉันตัวล่ำเป็นหมีเลย
‎ก็เป็นหมีที่น่ารักมากนะ
‎ฉันอยากให้แองเจลใส่เสื้อผ้า ‎ที่ไม่ใช่ชุดกีฬาเวลาออกเดตบ้าง
‎เมื่ออยู่นอกยิม แองเจลกังวลมาก ‎เรื่องภาพลักษณ์ของเธอในที่สาธารณะ
‎และยังหลีกเลี่ยงที่สาธารณะส่วนใหญ่ ‎เพราะกลัวจะถูกปฏิเสธ
‎แค่คิดว่าต้องไปชอปปิงนอกจากซื้อของชำ
‎มันน่ากลัวมาก
‎ขนลุกสุดๆ และทำให้กังวลหนักเลย
‎ใครจะดูฉันเลือกเสื้อผ้าหรือเปล่า ‎ชุดนี้จะเข้ากับรูปร่างฉันไหม
‎ฉันต้องเข้าห้องลองไหม
‎ฉันจะใส่ชุดนี้ ‎แล้วเกิดอาการวิตกกังวลทันทีเลยไหม
‎มันช่าง… แย่มากๆ
‎แองเจลกำลังค้นหาตัวตนของตัวเอง
‎แต่เธอยังมีอุปสรรคที่ต้องก้าวข้ามให้ได้
‎เธออยู่ในจุดที่สำคัญมากในชีวิต
‎แค่ต้องมีคนทำให้เห็นว่าเธอเพอร์เฟกต์แล้ว
‎ผมรู้สึกว่ากลุ่มคนที่อยู่ในชุมชนเควียร์เท่านั้น
‎ที่จะทำให้เธอเห็นได้
‎ผมว่านั่นจะทำให้เธอรู้สึกเป็นที่ยอมรับมากขึ้น
‎ถูกต้อง! เราอยากให้เธอสบายใจ ‎ปลอดภัยและเป็นตัวเองได้ไม่ว่าจะไปที่ไหน
‎งั้นมาช่วยให้นักกีฬาคนนี้คว้าเหรียญทอง ‎ทั้งในและนอกยิมกันเถอะ!
‎เย่!
‎(วันที่หนึ่ง)
‎(พวกเราทุกคนถูกจัดอยู่ในกรอบ…)
‎(บางคนกล้าที่จะทำลายกรอบนั้นออกมา ‎- จีน่า โรเซโร)
‎ลุย!
‎หยุดๆ ต่อได้
‎พร้อมจะยกน้ำหนักหรือยัง
‎ไม่เคยพร้อมจะยกน้ำหนักเท่าตอนนี้เลย
‎สู้ๆ จ้ะ
‎แองเจล!
‎ดูคุณยกน้ำหนักสิ เก่งเวอร์
‎หวัดดีค่ะ!
‎- ดีใจจังเลยที่ได้เจอกัน ‎- หวัดดีครังแองเจล
‎- ผมแทนครับ ยินดีที่รู้จัก ‎- ฉันเหงื่อโชกเลย ขอโทษที
‎หวัดดีครับ ไม่ต้องขอโทษ
‎ไงครับคนสวย ตะลึงไปเลยนะเนี่ย
‎เมื่อกี้คุณยกน้ำหนักเท่าไหร่
‎ประมาณ 115 กิโลค่ะ
‎แอนโทนี่ยกได้นะ แอนโทนี่อยากลอง
‎- แอนโทนี่เป็นหนุ่มทรงพลัง ‎- ใส่รองเท้าเหมาะพอดีเลย
‎แย่ละ
‎เกร็งก้นหน่อย แอนโทนี่
‎- อย่างนั้นแหละ ‎- ยกไหวด้วย!
‎(แอนโทนี่ ‎ฝ่ายอาหารและไวน์)
‎ครั้งเดียวพอ
‎บ้าไปแล้ว!
‎- น่าประทับใจมากนะ ‎- น่าประทับใจจริงๆ
‎คุณสิน่าประทับใจ
‎โห แค่ยกทีเดียวผมยังแทบไม่ไหว
‎ผมเจ็บหลังแล้ว
‎แองเจลยกท่าเดดลิฟต์ได้มากกว่าแอนโทนี่สองคน
‎เธอเป็นผู้หญิงที่แข็งแกร่งมาก
‎ที่นี่เป็นยิมของชาวเควียร์เหรอ
‎ใช่ ผู้หญิงเควียร์เป็นเจ้าของและบริหาร
‎ว้าว
‎เย่!
‎- จุดนี้เรียกว่าอวดละ ‎- อีกสองที
‎- ลงต่ำๆ ‎- สอง
‎ถ้าคุณถืออันนี้ไว้ต่อหน้าฉัน
‎- ฉันจะพุ่งเข้าหาเรื่อยๆ เลย ‎- เข้ามาหาเรื่อยๆ!
‎- ฉันแค่อยากกินโดนัท ‎- ฉันแค่อยากกินโดนัท
‎คุณกลายเป็นที่ปรึกษาของเธอ
‎- ใช่ ‎- เป็นไงบ้างครับ
‎เธอพิเศษมาก และเธอต้องเข้าใจตรงนั้น
‎ผมแค่อยากให้เธอมองว่าตัวเองสวย
‎- ครับ ‎- เพราะแองเจลไม่รู้จักตัวเองเลย
‎แองเจล เราชอบเห็นที่ประจำของคุณ
‎แต่เราอยากเห็นบ้านคุณบ้าง ‎อยากเจอคาเทียด้วย
‎- พาเราไปดูได้ไหม ‎- ไปกันเลย
‎ไปกันเลย ขอบคุณนะทุกคน!
‎แองเจล ตอนเป็นเด็ก คุณมีเป้าหมาย
‎อยากเป็นนักกีฬาโอลิมปิกหรือเปล่า ‎หรือเพิ่งอยากเป็น
‎ฉันเล่นกีฬามาตั้งแต่อายุเจ็ดขวบ
‎พ่อให้ฉันเล่นกีฬาทุกประเภทตั้งแต่เด็ก ‎ทั้งฟุตบอล เบสบอล ทุกอย่างเลย
‎ฉันเล่นห่วยทุกอย่างเลย ยกเว้นฟุตบอล
‎พ่อฉันตั้งใจบอกฉันเองเลยว่า ‎"ลูกต้องเล่นกีฬาทุกอย่าง"
‎ต่อให้ฉันนั่งอยู่ในสนาม เด็ดดอกไม้เล่น
‎ฉันก็คิดว่า "ฉันพยายามทำให้พ่อภูมิใจ"
‎แล้วฉันก็โตเป็นวัยรุ่น จากนั้นอยู่ดีๆ
‎ฉันก็ได้เล่นในทีมฟุตบอลอันดับสองในระดับเขต ‎และฉันก็เก่งมาก
‎พอเข้ามหาลัย ฉันก็เข้าร่วมทีมยกน้ำหนักโอลิมปิก
‎ตอนนั้นเองที่ฉันมีความฝันว่า "ต้องเป็นนักกีฬา"
‎- ครับ ‎- โอเค
‎คุณอยู่ย่านนี้มานานเท่าไหร่แล้ว
‎ประมาณเดือนครึ่งมั้ง
‎- เพิ่งย้ายมาเลยนะเนี่ย ‎- ใช่ เราเพิ่งย้ายมา
‎- ชอบต้นไม้พวกนี้จัง ‎- เนอะ
‎ต้นไม้เพื่อนน้อยของเรา
‎- เข้ามาสิคะ ‎- บ้าน!
‎พื้นที่สวยนะนี่
‎ใช่ มันดีมาก
‎มันขาดบุคลิก แต่คุณเพิ่งมาอยู่ได้เดือนครึ่ง
‎มีเซ็กซ์ทอยแล้วด้วย น่ารักจัง!
‎- เอาไว้ทำอะไร ‎- นวดเท้า
‎แองเจลยังอายุน้อยอยู่ เพิ่งอายุ 22 ‎และนี่เป็นบ้านหลังแรกของเธอ
‎บ้านนี้รกมาก
‎ดูเป็นบ้านนักศึกษา แต่เธอไม่ใช่นักศึกษาแล้ว
‎อุปกรณ์ออกกำลังกาย
‎มีชุดกีฬาลำลองพร้อมหมด
‎ด้านหลังนี้มีเตาผิงสวยๆ
‎- แหย่นิ้วมาสิ ‎- ตายละ
‎จะให้ฉันเล่นเป็นจูเลีย โรเบิตส์เหรอ
‎- ขอลองนะ ‎- จำฉากนั้นที่จูเลีย โรเบิตส์เล่นได้ไหม
‎ประตูหลุดอยุ่
‎- พังทั้งนั้นเลย ‎- เราจะซ่อมให้
‎- แองเจลน่าจะใส่แล้วสวยนะ ‎- แล้วฉันล่ะ
‎ฉันชอบเสื้อเอวลอย
‎- โยนทิ้งได้ไหม ฉันจะยึดไว้เอง ‎- ได้ ฉันจะจิ๊กให้
‎สวยนะ ผมชอบตู้ตัวนี้
‎ฉันอยากตกแต่งเพิ่มอีกเยอะ
‎แต่ไม่รู้เลยว่าต้องตกแต่งอะไรยังไง
‎- โชคดีแล้วที่ผมมา ‎- เพราะงั้นคุณถึงมาที่นี่
‎จานสกปรกเพียบ
‎และเครื่องล้างจานที่เต็มแล้ว ‎และไม่ได้เปิดเครื่องเลย โอเค
‎โอเค ได้
‎ไม่
‎ฉันรู้ว่านี่คืออะไร
‎กีฬาเสริมกำลัง มีเหรียญรางวัล ‎ชนะคว้าเหรียญแล้วด้วย
‎คุณอยู่ในโลกใหม่เลย
‎คุณรู้สึกยังไงกับความมั่นใจ ‎ที่จะแสดงตัวตนของคุณในโลก
‎ในโลกภายนอกและในยิมมันแตกต่างกันมาก
‎แต่ก็แปลกนะเพราะว่าทั้งสองอย่างอยู่…
‎- ในโลกเดียวกัน ‎- โลกเดียวกัน
‎ที่ยิม ฉันรู้สึกว่าเป็นคนที่มั่นใจที่สุดในโลก
‎นอกยิม คุณจะเห็นว่าฉันทำท่านี้บ่อยๆ
‎และกอดอกแบบนี้ เหมือน…
‎- "อย่ามองฉัน" ‎- ภาษากาย
‎เราแค่ต้องหาทางให้คุณดึงพลังในยิมออกมาใช้
‎ฉันคิดว่าทำผมกับแต่งหน้าหน่อยน่าจะช่วยได้
‎ฉันเคยแต่งหน้าเต็มครั้งนึง ‎แล้วเกิดอาการแพนิกเลย
‎ฉันไม่ดูแลตัวเองเลย
‎ไม่เคยทำเล็บ ทั้งมือทั้งเท้า ‎ไม่เคยทำอะไรสักอย่าง
‎ฉันจะให้คุณคิดทบทวนเรื่องการดูแลตัวเอง
‎เพราะคุณก็ดูแลตัวเองในยิมนะ
‎คุณทำหลายอย่างที่ทำให้คุณมีความสุข ‎แค่ต้องทำให้หลากหลาย
‎เพราะถ้าคุณทำแค่สิ่งเดียวที่มีความสุขนะ เธอจ๋า
‎ถ้าสิ่งนั้นโดนปิด ทำไม่ได้แล้ว
‎คุณจะทำอะไรได้อีกล่ะ
‎เราแค่ต้องหาหนทางใหม่ให้คุณ
‎ได้ แน่นอนค่ะ
‎มีสองสามอย่างที่ทำให้ผมคิดว่า ‎โอเค คุณทดลองอยู่
‎- เสื้อเอวลอย ‎- ใส่ครั้งเดียว
‎ฉันไม่รู้จะใส่กับอะไร
‎และครั้งเดียวที่ฉันใส่ ฉันก็รู้สึกแปลกๆ
‎ตู้นี้มีแต่เสื้อผ้ากีฬา
‎ผมไม่เห็นตัวตนคุณในตู้นี้เลย
‎ไม่รู้สิ
‎ฉันยังเลือกสไตล์ตัวเองไม่ได้ ‎ไม่รู้ว่าสไตล์ของแองเจลเป็นยังไง
‎โอเค
‎ฉันชอบแต่งตัวแนวกรันจ์ ร็อคยุค 90 มาตลอด
‎กางเกงยีนส์ขาด ๆ กับถุงน่องตาข่าย
‎แต่ไม่รู้เลยว่าจะใส่อะไรแล้วดูดี
‎ถ้าผมเดินสวนกับคุณบนถนน ‎ไม่เคยเจอคุณมาก่อน
‎แล้วคุณเดินผ่านไปในชุดตัวเก่งของคุณ
‎อยากให้ผมเห็นคุณแล้วคิดยังไง
‎ฉันอยากรู้สึกเซ็กซี่
‎- นั่นแหละที่ผมอยากรู้ ‎- ค่ะ
‎- ฉันอยากรู้สึกเซ็กซี่ ‎- โอเค
‎เพราะส่วนใหญ่ฉันไม่รู้สึกว่าเซ็กซี่เลย
‎ไม่รู้จะดึงความเป็นผู้หญิงในตัวออกมายังไง ‎เพราะฉันยกน้ำหนัก
‎- นั่นเป็นงานของคุณ ‎- ฉันเป็นนักกีฬา นั่นงานของฉัน
‎คุณจึงอยากหาทางสร้างสมดุล ‎ระหว่างตัวตนที่ทำงาน
‎กับตัวตนข้างใน
‎ถูกร้อยเปอร์เซ็นต์เลย
‎- อาหารเป็นสิ่งสำคัญตอนคุณเป็นเด็กหรือเปล่า ‎- ฉันกินตลอดเลย
‎แล้วใครทำอาหาร แม่หรือพ่อ
‎- แม่ฉันทำทุกอย่าง ‎- จริงเหรอ
‎พ่อฉันน่าจะย่างบาร์บีคิวสัปดาห์ละครั้ง
‎- แต่แม่เป็นคน… ‎- สมกับเป็นพ่อเลย
‎ใช่ไหมล่ะ
‎แต่อร่อยทุกครั้งเลยนะ
‎อย่าเข้าใจผิดนะ พ่อทำบาร์บีคิวอร่อยมาก
‎แต่อาหารที่แม่ทำทุกวัน ทุกสัปดาห์ก็อร่อยมาก
‎แม่ทำอาหารอะไรที่จะทำให้คุณตื่นเต้นได้
‎ทุกอย่างเลย
‎พ่อของแม่เป็นคนฟิลิปปินส์ ‎เลยได้อิทธิพลจากฟิลิปปินส์มาด้วย
‎แม่จะเข้าครัว ทำปันซิต ‎ฉันว่าฉันออกเสียงผิดแน่เลย
‎อย่ามองเหมือนผมพูดตากาล็อกเป็นสิ ‎ผมก็พูดไม่เป็น
‎- สวัสดี เป็นไงบ้าง ‎- เป็นไงบ้างคาเทีย ดีใจที่ได้เจอกันครับ
‎ขอคุยด้วยหน่อยครับ
‎คุณเริ่มเดตกับแองเจลแบบคู่รักชายหญิง
‎ถูกค่ะ
‎พอแองเจลเริ่มกระบวนการข้ามเพศ ‎คุณลำบากใจบ้างหรือเปล่า
‎ก็มีบ้างบางครั้งค่ะ
‎ฉันคิดว่าตอนแรกๆ เลยค่อนข้างยาก
‎- ฉันคิดว่า นี่ใช่ที่ฉันต้องการแน่เหรอ ‎- ครับ
‎เป็นคำถามที่ต้องถาม
‎นี่เป็นสิ่งที่จิตใจฉันจะรับได้หรือเปล่า
‎แต่ฉันแค่… ฉันรักเธอมากจริงๆ
‎และสำหรับฉัน นั่นสำคัญยิ่งกว่าอะไรทั้งหมด
‎ขอไฮไฟว์ด้วยเลย
‎ผมก็หวังว่าคุณจะพูดอย่างนั้น
‎คุณเริ่มข้ามเพศตอนอายุ 21 เหรอ
‎- ค่ะ 21 ‎- ครอบครัวคุณเป็นยังไงตั้งแต่เริ่มกระบวนการ
‎แม่กับพี่น้องฉันรับมือได้ดีมาก
‎พวกเขาใช้เวลาทำใจ
‎แล้วพ่อคุณล่ะ
‎เพราะพ่อคุณเป็นแรงบันดาลใจให้คุณ
‎และผลักดันคุณด้านกีฬา
‎ฉันตั้งใจทำขั้นตอนสุดท้าย
‎ให้เป็นการเริ่มบำบัดด้วยฮอร์โมน ‎แล้วไปคุยกับพ่อ
‎และบอกว่า "หนูจะทำแบบนี้
‎เพื่อสุขภาพ บางครั้งหนูก็ไม่อยากอยู่ที่นี่แล้ว"
‎แล้วเราก็ไม่เคยคุยกันอีกเลยตั้งแต่ครั้งนั้น
‎วันขอบคุณพระเจ้ากับวันคริสต์มาสปีที่แล้ว ‎พ่อก็ไม่มา
‎เกิดอะไรขึ้น
‎พ่อไม่เข้าใจเหตุผล
‎ไม่รู้สิ คือ…
‎ฉันอยากให้พ่อเห็นว่า ‎ฉันยิ้มกว้างแบบนี้เป็นครั้งแรกในชีวิต
‎ฉันรู้สึกว่าได้เป็นตัวของตัวเองโดยแท้จริง ‎แต่ก็มีสิ่งหนึ่งที่หายไป
‎ฉันแค่อยากได้พ่อคืนมา
‎ฉันอยากได้พ่อคืนมา ฉัน…
‎พ่อไม่เคยมาที่นี่เลย
‎ฉันได้ทำอะไรเจ๋งๆ มากมายตั้งแต่เริ่มข้ามเพศ
‎และใครๆ ก็พูดว่าภูมิใจในตัวฉันมาก
‎แต่พ่อฉันไม่เคยพูดอย่างนั้นเลย…
‎ครับ
‎ตั้งแต่ฉันเริ่มกระบวนการข้ามเพศ
‎คุณโอเคไหมถ้าผมจะติดต่อเขา
‎คุณจะได้เริ่มหาทางให้พ่อคุณกลับมา
‎- ได้ค่ะ ‎- ได้นะครับ
‎ค่ะ ฉันจะดีใจมากเลย
‎ผมตั้งใจจะประสานงาน ‎ให้แองเจลกับพ่อของเธอได้คุยกัน
‎เขามีอิทธิพลต่อชีวิตเธอมาก
‎และตอนนี้คนคนนั้นจากไปแล้ว ‎จึงมีความว่างเปล่าอยู่
‎หวัดดีจ้ะ
‎- คู่รักน่าเอ็นดูมาแล้ว อุ๊ยตาย! ‎- นั่นสิเนอะ
‎ทำไมถึงคิดว่า ‎นี่จะเป็นประโยชน์ต่อแองเจลครับ
‎ไม่รู้สิ ฉันคิดว่าพวกคุณน่าจะช่วยเธอได้มาก
‎ฉันรักเธอมากนะ แต่เธอต้องการความช่วยเหลือ
‎จะต้องใช้หนุ่มเกย์สี่คนและตัวแม่นอน-ไบนารี
‎เพื่อสอนให้ฉันเป็นผู้หญิง
‎ฉันอยากพูดว่าอะไรรู้ไหม ‎เราอยากสอนให้คุณทำสิ่งที่อยากทำ
‎คุณเป็นผู้หญิง นี่ก็คือหญิงสาว
‎คุณรู้ว่าต้องทำตัวเป็นผู้หญิงยังไง มั่นใจยังไง
‎เราแค่ต้องทำให้คุณสบายใจ
‎- พร้อมจะเริ่มหรือยัง ‎- ค่ะ พร้อมมาก
‎- เอาละนะ ‎- ไป!
‎จุ๊บลาแฟนได้
‎บายจ้ะ
‎(เอทีเอ็กซ์ ‎ศูนย์บัญชาการแฟ็บไฟว์ - ออสติน เท็กซัส)
‎มีหลายสิ่งในชีวิตแองเจล ‎ที่เธอกำลังหาคำตอบอยู่
‎ผมเลยอยากช่วยให้เธอ ‎คิดสไตล์การแต่งบ้านของตัวเองออก
‎และทำให้บ้านของเธอเป็นที่ที่ ‎เธอรู้สึกเป็นที่ต้อนรับและเป็นที่รัก
‎สัปดาห์นี้ ฉันอยากทำให้แองเจลรู้ตัวว่าเธอสวย
‎รู้ว่าเธอสมควรจะมั่นใจ
‎และสมควรเป็นตัวของตัวเองในโลกนี้
‎ผมอยากนัดเจอแองเจลกับแม่ของเธอ
‎เพื่อถามถึงชีวิตของแองเจล
‎เพราะผมคิดจริงๆ ว่าบทสนทนาดีๆ ‎มักจะเกิดขึ้นเวลากินอาหารด้วยกัน
‎แองเจลเป็นคนพิเศษเพราะเธอเป็นมิตรมาก
‎และเห็นชัดว่าเธอใช้เวลาหลายปี
‎ใช้ชีวิตที่ไม่ใช่ของตัวเอง
‎ผมจึงอยากช่วยให้เธอรู้สึก ‎เหมือนเป็นผู้หญิงที่เธออยากเป็นมาตลอด
‎ที่ยิม แองเจลมีคนคอยให้กำลังใจที่ดีมาก
‎แต่สัปดาห์นี้ ผมตั้งใจจะช่วยให้เธอได้คุยกับพ่อ
‎เพราะเธอต้องการคำตอบ ‎ว่าความสัมพันธ์ของเธอกับพ่อเป็นยังไง
‎แต่ผมก็อยากให้แองเจลรู้ด้วยว่า
‎ใครจะยอมรับหรือปฏิเสธคุณก็ไม่สำคัญ
‎ขอแค่คุณยอมรับและรักตัวเอง
‎(วันที่สอง) ‎(เมื่อเรามุ่งมั่นจะรักตัวเอง)
‎(เราจะรักกันและกันได้ดียิ่งขึ้น ‎- ลาเวิร์น ค็อกซ์)
‎ยินดีต้อนรับสู่เรเวนโรว์ ‎ร้านเสริมสวยที่ปังที่สุดในโลก
‎- ขอบคุณค่ะ ‎- ไปกันๆ
‎สวยกระแทกตาแต่เช้าเลยนะจ๊ะ
‎มาคุยเรื่องสีผมกัน
‎ผมคุณมีทำไฮไลต์สีแดงสวยๆ อยู่
‎คุณอยากให้คนเห็นแล้วคิดว่า ‎"สีผมสวยเป็นธรรมชาติจัง"
‎หรืออยากให้คิดว่า "สีแซ่บเวอร์ แต่ชอบนะ"
‎คุณพูดซะฟังดูเข้าท่าทั้งสองแบบเลย
‎- ฉันเลือกไม่ได้ ‎- ฉันรู้ พอพูดปุ๊บก็รู้สึกงั้นเลย
‎งั้นเอาเป็นกึ่งกลางให้มีความสุข ‎ระหว่างสองแบบนะ
‎- ทุกสิ่งที่ฉันทำก็เป็นกึ่งกลางมีความสุขอยู่แล้ว ‎- ชอบจัง
‎สิ่งสำคัญคือให้แองเจลเข้าสู่กระบวนการนี้ ‎และรู้ตัวว่าเธอสมบูรณ์แบบแล้ว
‎ไม่ต้องเปลี่ยนแปลงเพื่อใครทั้งนั้น
‎แต่ว่าฉันเป็นผู้เชี่ยวชาญด้านความงาม
‎ฉันต้องสอนวิธีดูแลตัวเองแบบอื่นด้วย
‎เพื่อให้เธอรู้สึกสวย มั่นใจ ‎เพราะเธอสวยจะตาย
‎ฉันอยากทำผมให้คุณก่อน
‎เพราะฉันอยากให้เราสนุกกัน
‎และให้คุณรู้สึกมั่นใจ งดงาม
‎ถ้าทำได้จะดีมากเลยค่ะ
‎ฉันอยากให้ตัวเองเมื่ออยู่ในสังคม ‎เป็นคนเดียวกับเมื่ออยู่ที่ยิม
‎ตลกดีนะที่ฉันทำทั้งหมดนี้เพื่อค้นหาตัวเอง
‎เพราะรู้สึกว่า ‎ฉันยังไม่รู้อะไรเกี่ยวกับตัวเองอีกเยอะเลย
‎ทุกคนยังค้นหาตัวเองกันทั้งนั้น
‎- ค่ะ ‎- เข้าใจใช่ไหม
‎ไม่เป็นไรนี่
‎ตอนเด็กๆ ฉันไม่เคยมีใคร ‎เป็นแบบอย่างให้ชื่นชมเลย
‎ฉันไม่เคยเห็นคนข้ามเพศ
‎ต้นแบบคนเดียวของฉันคือพ่อกับนักกีฬาที่เจอ
‎ฉันรู้สึกว่าไม่ปกติ
‎ฉันกังวลทั้งวันตอนเรียนมัธยมปลาย
‎เอาแต่คิดว่า "ฉันรู้สึกไม่ดี ‎ทำไมฉันรู้สึกแย่ตลอดเวลา"
‎พอคุณเริ่มข้ามเพศและคิดออกว่าทำไม ‎ความคิดส่วนนั้นก็แผ่วลง
‎ใช่ ฉันเริ่มบำบัดฮอร์โมนเมื่อสิบเดือนที่แล้ว
‎พอฉันเริ่มกินฮอร์โมน ความคิดนั้นก็หายไปเลย
‎ครอบครัวคุณเป็นไงบ้างในปีที่ผ่านมา
‎ครอบครัวฉันส่วนใหญ่ ‎ทำความเข้าใจตามขั้นตอนต่่างๆ
‎เรียนรู้ ศึกษาด้วยตัวเอง ‎แล้วถามคำถามฉันเพิ่มเติม
‎แต่ก่อนที่ฉันจะข้ามเพศ ‎ฉันเจอเพื่อนๆ ประมาณเดือนละครั้ง สองครั้ง
‎แต่หลังจากข้ามเพศแล้ว ฉันบอกว่า ‎"ฉันไม่อยากเจอพวกเขา ไม่อยากรับมือด้วย
‎ไม่อยากจำใจพยายามทำอะไรทั้งนั้น
‎เพื่อบังคับให้พวกเขาเปลี่ยนความคิดทุกอย่าง ‎ที่รู้เกี่ยวกับฉัน"
‎ไม่รู้สิ ฉันรู้สึกเหมือนเป็นคนเห็นแก่ตัว
‎คิดอย่างนี้ละกัน
‎คิดว่าเป็นสังคมเพศตรงข้ามหรือเปล่าที่เห็นแก่ตัว
‎ทำให้คุณทำตามสิ่งที่ไม่ใช่ตัวตนของคุณ
‎และตอนนี้คุณก็แค่ไม่ยึดติดตามความคิดนั้น
‎เพราะคุณไม่เห็นแก่ตัวหรอก ‎ที่ใช้ชีวิตตามความจริงของตัวเอง
‎ฉันคิดว่าคนที่รักและใกล้ชิดกับคุณ
‎จะอยากเห็นคุณเจริญเติบโตจริงๆ
‎ถ้าใครเข้าหาคุณด้วยความเห็นอกเห็นใจ ‎และความอดทนไม่ได้
‎ความสัมพันธ์นั้นก็อาจจะยังไม่เหมาะในตอนนี้
‎ค่ะ
‎แองเจลเป็นผู้หญิงที่ฉลาด ขยันทำงาน สวยงาม
‎เธอไม่จำเป็นต้องได้รับการยอมรับจากคนอื่น
‎เพราะเราบังคับใจคนอื่นไม่ได้
‎ดังนั้นคนแรกและคนที่สำคัญที่สุด
‎ที่ต้องยอมรับคุณคือตัวคุณเอง
‎ฉันภูมิใจในตัวคุณมากนะ
‎อายุแค่ 22 และอยู่ในจุดนี้ได้
‎หวังว่าคุณจะพักชื่นชม ‎ความสุขเล็กๆ น้อยๆ บ้างนะ
‎ไม่รุ้สิ ฉันว่าบางครั้งฉันก็ลืมความสุขนั้นไป
‎ไม่เป็นไร สิ่งสำคัญคือคุณรู้ตัวดี
‎เรากำลังตระหนักว่าเราขาดการชื่นชม
‎เฉลิมฉลองว่าเรามาไกลขนาดไหน
‎ไม่ได้หมายถึงคุณนะ ‎หลายคนก็มีปัญหากับจุดนี้
‎แต่ฉันดีใจที่เรากำลังทำได้ตอนอายุ 22
‎- เหมือนเรื่องแคตช์ 22 ‎- ใช่
‎ฉันอยากแต่งหน้าสวยๆ เบาๆ
‎ฉันไม่รู้เลยว่าต้องทำยังไง
‎รับรองได้ ง่ายนิดเดียว
‎ถ้าคุณยกน้ำหนักท่ายากได้ คุณก็แต่งหน้าได้
‎ต้องแต่งให้หน้ามีสีสัน ปัดแก้มหน่อย
‎ฉันจะปัดตรงที่แสงแดดตกกระทบหน้าคุณ
‎ทำให้ดูยั่วยวน เป็นธรรมชาติหน่อย
‎เริ่ด!
‎โอเค อยากเห็นแองเจลโฉมใหม่หรือยัง ‎สาม สอง หนึ่ง
‎พระเจ้า
‎ตายแล้ว
‎สวยมากเลย
‎สวยใช่ไหม
‎ฉันไม่รู้ว่าเธอเป็นใคร นี่เป็นคนอื่น
‎ฉันไม่อยากร้องไห้ เดี๋ยวเครื่องสำอางเลอะ
‎ไม่เป็นไร เราแต่งใหม่ได้ เราอยู่ตรงนี้เอง
‎ว้าว
‎คุณดูสวยมาก
‎(ดีแลน ไวลด์)
‎หวัดดีครับ!
‎แม่เจ้า คุณสวยมากเลย!
‎- ตะลึงไปเลย ไปชอปกันเลยไหม ‎- ไปกันค่ะ
‎ผมอยากรู้ว่าที่ผ่านมา ‎ประสบการณ์การชอปปิงของคุณเป็นไงบ้าง
‎ฉันเกลียดการชอปปิงด้วยตัวเอง
‎สัปดาห์ที่แล้ว ฉันเดินเข้าไปในร้าน
‎พอรู้ตัวอีกที ฉันกำลังเดินผ่านกระจกในร้าน
‎ฉันเห็นรูปร่างตัวเอง
‎และแน่นอน เห็นสาวสวยที่เดินอยู่ข้างหลังฉัน
‎ฉันคิดว่า "ฉันไม่มีวันดูเป็นอย่างนั้นได้"
‎"และไม่มีวันรู้สึกดีหรือสบายใจอย่างนั้น"
‎รู้ตัวอีกที ฉันก็หายใจหอบ
‎เริ่มร้องไห้
‎คาเทียต้องพาฉันออกจากร้าน ถามว่า
‎"เธอไหวไหม เป็นอะไร รู้สึกยังไง"
‎และตอนนั้น ฉันไม่รู้ว่ารู้สึกยังไง
‎- ครับ ‎- มันเป็นความสิ้นหวัง
‎- อือ ‎- และกระสับกระส่าย… เลวร้ายมาก
‎แค่มองดูชุดพวกนี้ ฉันก็อยากบอกว่า
‎"ไม่มีชุดไหนที่ฉันใส่ได้หรือใส่แล้วสวยเลย"
‎เป็นเพราะขนาดเสื้อผ้า
‎หรือเพราะคุณไม่เคยลองเสื้อผ้าแบบนี้มาก่อน
‎- ฉันไม่รู้เลยจริงๆ ‎- ครับ
‎ฉันดิ้นรนกับการแยกแยะ ‎ความกำยำ ความแข็งแกร่งกับความเป็นผู้ชาย
‎แต่ก็ไม่ถึงกับต้องใส่
‎สีสันสดใส และชุดที่ดูเป็นผู้หญิงจ๋า
‎และอะไรที่เป็นผู้หญิงมาก ‎ที่ผู้หญิงข้ามเพศถูกคาดหวังให้ใส่
‎คุณยังรู้สึกเป็นผู้หญิงได้ ‎ถึงจะไม่ใส่สีชมพูหรือชุดพลิ้วๆ
‎ค่ะ
‎ผมไม่สนเลยว่า ‎อะไรคือความเป็นชายและหญิง
‎แต่สำหรับแองเจล นี่เป็นเรื่องที่เธอกังวล
‎ผมจึงอยากหาสิ่งที่จะทำให้เธอรู้สึก
‎เป็นตัวเองในแบบที่เธอไม่เคยรู้สึกมาก่อน
‎- พร้อมนะ ‎- ค่ะ
‎- ออกมาให้เราดูหน่อย ‎- โอเค
‎บอกหน่อย รู้สึกยังไง คิดว่าไงบ้าง
‎ฉันจำผู้หญิงในกระจกไม่ได้เลย
‎สักนิดเดียว
‎นี่น่าจะเป็นเดรสชุดแรกที่ฉันลองใส่
‎ฉันเคยลองชุดซันเดรสแล้วก็คิดว่า "ไม่"
‎แล้วถอดทิ้งเลย ถึงแขนฉันจะแข็งแกร่ง
‎แต่ฉันก็ไม่มั่นใจเลยที่แขนฉันใหญ่มาก
‎แต่พอใส่ชุดนี้แล้ว แขนฉันดูเล็กลง รู้สึกดีนะ
‎ก่อนหน้านี้คุณบอกว่า ‎คุณดูสาวๆ คนอื่นๆ เวลาไปชอปปิง
‎เห็นส่วนเว้าส่วนโค้งของพวกเธอ
‎เพราะชุดนี้ก็มีตัดเว้า เลยทำให้เอวคุณดูเล็ก ‎และมีสะโพกด้วย
‎มันเป็นสไตล์ที่หลอกตาน่ะ
‎คุณรู้สึกว่า "ฉันใส่ชุดนี้ ‎ไปเที่ยวที่ไหนก็ได้" หรือเปล่า
‎ไม่รู้สิ ฉันไม่มั่นใจอย่างแรงกับพุงด้วย
‎เพราะนี่เป็นพุงที่ตั้งแต่ก่อนฉันเริ่มกินฮอร์โมน
‎ผมไม่รู้จักผู้หญิงคนไหนเลย
‎นอกจากซูเปอร์โมเดลระดับโลก
‎ที่ไม่ลงพุงนิดหน่อย
‎คุณไม่ได้มีพุงใหญ่กว่าคนอื่นเลย
‎โอเคค่ะ
‎ผมอยากให้คุณมองตัวเองในแง่ดีหน่อย ‎เมื่อส่องกระจก
‎มาดูกันว่าเรามีอะไรอีก
‎- แองเจลที่รัก ‎- คะ
‎ออกมาอวดชุดหน่อยครัับ
‎โอเค
‎รู้สึกยังไงบ้าง
‎ว้าว
‎เซ็กซี่สุดๆ
‎- ถามจริง เย่! ‎- ชุดนี้ฟาดมากเลย
‎โอเค ทำไมถึงเซ็กซี่ล่ะ ‎ผมรู้แต่อยากให้คุณบอกเอง
‎มันอวดกล้ามเนื้อและสัดส่วนฉันด้วย
‎แต่กางเกงทรงหลวมทำให้ดูมีสัดส่วนขึ้นหน่อย
‎มากกว่าถ้าใส่ชุดรัดรูปทั้งตัว
‎มันเน้นส่วนสะโพก
‎เข็มขัดก็ดูเป็นผู้หญิง แต่ยังเข้มแข็ง สวยด้วย
‎ตัวเสื้อก็เซ็กซี่มาก
‎ดูท่ายืนคุณสิ
‎เมื่อวานตอนผมเจอคุณ คุณไม่ได้ทำท่าแบบนี้เลย
‎ว้าว
‎สิบสองชั่วโมงก่อน ‎ฉันไม่มีทางเห็นเธอในกระจกเด็ดขาด
‎นี่ยังกับฝันไปเลย
‎ฉันไม่มีทางแต่งตัวเองเป็นแบบนี้ได้
‎ฉันไม่นึกเลยว่าจะดูเป็นแบบนี้ได้
‎เด็ดขาด
‎เดี๋ยวหยิบทิชชู่ให้นะ
‎พอเห็นแองเจลมีความสุขมาก ‎ที่เธอได้ค้นพบตัวเองด้วยเสื้อผ้า
‎ทำให้ผมมีความสุขมาก
‎หวังว่าเมล็ดพันธุ์ที่ผมปลูกเอาไว้
‎จะเป็นกำลังใจให้เธอรู้สึกสบายใจ ‎กับร่างกายตัวเอง
‎และจะส่งผลต่อสิ่งอื่นในชีวิตเธอด้วย
‎ฉันชอบทุกตารางนิ้วที่เห็นอยู่เลย
‎หมุนตัวๆ
‎เริ่ด สะบัดบ็อบ
‎- ขอบคุณค่ะ ‎- ยินดีครับ
‎- ขอบคุณๆ ‎- ขอบคุณคุณต่างหาก
‎ดีใจจังที่ได้เป็นนางฟ้าแม่ทูนหัวของคุณ
‎ร้านสวยเนอะ
‎โอ้โฮ สวยมากเลย
‎ผมอยากพาคุณมาที่นี่ ‎เพราะสุดสัปดาห์นี้เราจะมี…
‎- งานเลี้ยงขึ้นบ้านใหม่กัน ‎- โอเค
‎คุณเคยต้อนรับแขกหรือยัง
‎เคยจัดที่อะพาร์ตเมนต์เดิมของเรา ‎ปาร์ตี้ใหญ่เลี้ยงวันเกิดคาเทีย
‎แต่นอกจากนั้น ‎ก็ไม่มีอะไรที่เรียกว่าเป็น "ปาร์ตี้" เลย
‎ผมอยากให้คุณรู้สึกเหมือนอยู่บ้าน ‎อย่างตอนที่ผมเห็นคุณที่ยิม
‎แองเจลรู้สึกปลอดภัยมากเมื่ออยู่ที่ยิม
‎แต่มีหลายที่ที่ผมรู้ว่าเธอไม่รู้สึกสบายใจ
‎- หวัดดี ‎- หวัดดี
‎จอห์นกับดั๊ก
‎- หวัดดี ‎- และนี่ลูน่าครับ
‎ลูน่าน่ารักมาก
‎ผมเลยอยากพาเธอมาที่ร้านท้องถิ่นน่ารักๆ ‎ให้เธอรู้สึกปลอดภัย
‎สไตล์ การตกแต่งบ้านทั้งหลาย
‎เป็นสิ่งที่ฉันไม่เคยคิดจะแตะเลย
‎โอเค คนวัย 22 ส่วนใหญ่ก็ไม่เคย
‎ผมรู้ว่าสามีผมชอบ… ‎ต่อให้ผมไม่รับฟังก็เถอะ
‎เขาชอบให้ผมรับฟังความคิดเห็นของเขา
‎- ผมเลยชวนคาเทียมาด้วย ‎- จริงเหรอ
‎ผมอยากให้เธอมีส่วนร่วมด้วย
‎เพราะการตกแต่งบ้านเป็นเรื่องใหญ่ ‎ยิ่งเมื่อคุณอาศัยอยู่ด้วยกัน
‎พูดถึงก็มาพอดี ไงครับ
‎- ไง ‎- ไง
‎- เธอดูดีมากลเย ‎- เย่!
‎รองเท้า!
‎ดูเธอสิ
‎- ขอฉันยืมกางเกงใส่ได้ไหม ‎- เธออยากจิ๊กกางเกงคุณแล้ว
‎แหงสิ
‎ฉันเดินใส่ส้นสูงได้ด้วยนะ
‎ภูมิใจในตัวเธอจัง
‎- คุณใส่ส้นสูงออกมาเที่ยวครั้งแรกเลยเหรอ ‎- นี่ครั้งแรกเลย
‎- ถามจริง ‎- สำเร็จ
‎เก่งมาก
‎ถึงผมจะชอบโซฟาของคุณ
‎ผมมีกฎเรื่องเฟอร์นิเจอร์ชิ้นใหญ่ในบ้าน
‎เช่น โซฟา เตียง โต๊ะอาหาร ควรใช้สีกลางๆ
‎แล้วพวกหมอน พรม ‎ก็เปลี่ยนสีได้แล้วแต่ความรู้สึก
‎นี่เหมือนโซฟาของเราแต่แบบดีขึ้น
‎- ใช่ครับ ‎- ค่ะ
‎- ตัวนี้ดีเลย ‎- มาสำรวจกันอีกหน่อย
‎ผมยังรู้ด้วยว่าคุณชอบสีเขียว
‎และเก้าอี้ตัวหนึ่งที่ผมคิดว่าน่าจะน่ารัก ‎เพราะเป็นสีเขียว…
‎- ดีเลย ‎- คือตัวนี้
‎- มั่นคงมาก นั่งสบายด้วย ‎- และนิ่มด้วย
‎ผมชอบเพราะทำจากวัสดุสามแบบ
‎ตัวผ้าบุ กรอบพลาสติก ‎คล้ายกับเก้าอี้อีมส์แบบวินเทจ
‎แล้วตรงนี้ก็มีเหล็ก ใช้วัสดุสามแบบ
‎- น่ารักมาก ‎- และไม่เหมือนใครด้วย
‎- ฉันชอบตัวนี้ สวยมากค่ะ ‎- เนอะ
‎บอกแล้วว่าเราจะหาสไตล์คุณเจอ ‎สไตล์คุณดีนะ มีความคิดเห็นดีๆ รสนิยมดีๆ
‎(อีซี่ไทเกอร์)
‎ปีที่แล้วทั้งปีหนักมาก ‎เพราะผมเลี้ยงลูกชายมา 21 ปี
‎ผมไม่ได้พยายามเข้าใจว่าลูกผมต้องเจออะไร
‎- คุณเคยเจอคนข้ามเพศไหม ‎- ไม่เคย
‎ผมไม่รู้อะไรเกี่ยวกับชุมชนคนข้ามเพศเลย
‎เรื่องสำคัญๆ ‎อย่างเรื่องที่พวกเขาพยายามใช้ห้องน้ำ
‎สำหรับผม ไม่ใช่เรื่องใหญ่เลย
‎แต่แล้วมันก็กระทบกับครอบครัวผมโดยตรง
‎มาถึงบ้านคุณ
‎เรื่องนี้ยากที่ผมจะทำใจและก้าวต่อไปได้
‎ผมกลัวที่สุดคือการได้เจอลูก
‎อยู่ในรูปลักษณ์ภายนอกที่ผมยังไม่เข้าใจได้
‎แล้วคุณกลัวอะไรครับ ‎ว่าจะไม่ได้เห็นลูกที่คุณนึกภาพไว้เหรอ
‎ใช่
‎แต่ผมคิดว่าบางครั้ง คนเป็นพ่อแม่
‎เรามีภาพชีวิตที่เราคิดว่าลูกเราจะมี
‎แล้วพอไม่เป็นอย่างนั้น เราก็เสียใจ
‎ครับ
‎แต่ผมอยากให้คุณรู้ว่าภาพของลูกที่คุณนึกไว้นั้น
‎ไม่ได้แตกต่างไปเลย
‎ลูกคุณมีความสุขอยู่ แต่แองเจลคิดถึงคุณ
‎แองเจลคิดถึงคุณมากกว่าที่คุณรู้
‎ผมแค่อยากรู้ว่าขั้นตอนมันเป็นยังไง
‎นั่นคงเป็นเรื่องใหญ่ที่สุดสำหรับผม
‎ว่าความคิดที่เปลี่ยนไปของเขามันเกิดขึ้นได้ยังไง
‎เพราะมีความว่างเปล่า…
‎ในหัวใจผมอยู่
‎(วันที่สาม)
‎(จงเป็นตัวของตัวเอง แล้วโลกจะปรับตัวตาม ‎- มานาบี บันโธย์ปาเธย์)
‎ผมตื่นเต้นอยากทำแล้ว
‎เรามีถั่วเหลือง น้ำส้มสายชูไวน์ข้าว ‎น้ำตาลนิดหน่อย
‎บางครั้งผมชอบใส่ต้นหอมไม่ก็หอมใหญ่ด้วย
‎บางครั้งผมก็ทำแพนเค้กต้นหอมด้วย
‎- ฟังดูน่ากินเลยนะ ‎- อร่อย เค็มๆ รสเข้มข้น
‎- ไงคะ ‎- แม่เจ้า!
‎หวัดดีจ้ะ ตายแล้ว!
‎ปังมาก…
‎- ขอโทษครับ ให้แม่ลูกกอดกันก่อน ‎- แม่ชอบ…
‎เมื่อชีวิตรอบตัวของคุณเปลี่ยนไปมาก
‎สูตรอาหารทำให้คุณกลับมาที่เดิมได้
‎- ใช่ ดูดีมาก ‎- ขอบคุณค่ะแม่
‎อาหารมีพลังทำให้คิดถึงความหลังได้ดีมาก
‎คุณยิ้มสดใสเลยเมื่อผมถามถึงอาหาร ‎ที่คุณจำได้ว่าเคยกินตอนเด็กๆ
‎คุณบอกว่าแม่คุณเคยทำลุมเปีย ‎เคยทำด้วยกันไหม
‎เราไม่น่าจะเคยทำด้วยกันนะ ‎ฉันไม่ได้กินมาหลายปีแล้ว
‎- หลายปีเลยเหรอ ‎- เป็นปีเลย มันอร่อยมาก
‎ยิ่งเวลาแม่ทำ รุ้งพุ่งออกจากปากเลย
‎ปากหวานจังลูก
‎- และแม่ก็มาวันนี้เพื่อสอนเราทำ ‎- ถูกต้อง
‎ลุมเปียเป็นเปาะเปี๊ยะทอดดั้งเดิมแบบฟิลิปปินส์
‎ที่มีหลากหลายไส้
‎สิ่งเล็กๆ น้อยๆ ที่ผมชอบทำคือใช้เนื้อบด
‎ผมหั่นเอาไว้แล้ว
‎ช่วยให้เนื้อร่วนขึ้น จะได้แตกออกง่ายขึ้น
‎- คุณไม่ได้ทุบด้วย… ‎- เมื่อใส่ในกระทะ
‎- ถูกต้อง ‎- ตายแล้ว
‎อยากหั่นกะหล่ำปลีไหม
‎- ฉันกลัวซะแล้วสิ ‎- กลัวแล้วเหรอ
‎ผมงอนิ้ว แล้วค่อยใช้ปลายมีดเป็นตัวนำ
‎- แค่นี้บางพอไหมครับ ‎- ค่ะ
‎คุณแม่ให้ผ่านก็ถือว่ารอดแล้ว
‎- แล้วไงต่อครับ ‎- เราเริ่มใส่ผักกัน
‎เรามีกะหล่ำปี หัวหอม แคร์รอต
‎กระเทียม ซีอิ๊ว
‎แล้วใส่น้ำมันหอยนิดหน่อย
‎เราหาแป้งห่อลุมเปียได้ด้วยนะ
‎ฉันไปชิโปตเลบ่อยจนน่าจะทำเป็นแล้วนะเนี่ย
‎เรามีไข่ดิบเอาไว้ให้ติดแป้งด้วย
‎- บูม เรียบร้อย ‎- ดูนั่นสิ
‎เฝ้าไว้จนกว่าจะเหลืองกรอบทั้งสองด้าน
‎เข้าใจละ
‎แองเจลบอกผมว่าตอนเด็กๆ
‎พ่อเป็นคนที่ผลักดันให้เธอเล่นกีฬาทุกประเภทเลย
‎น่าสนใจดีที่ตอนนี้รู้สึกว่า
‎ฉันกำลังทำสิ่งต่างๆ ที่พ่ออยากให้ทำสำเร็จแล้ว ‎แม้แต่ตอนเป็นเด็ก
‎จำครั้งสุดท้ายที่หนูเล่นฟุตบอลได้ไหม
‎หนูเดินออกจากสนาม ร้องไห้ฟูมฟาย
‎"อาชีพนักกีฬาหนูจบลงแล้ว"
‎พ่อกอดหนูแน่น บอกว่าภูมิใจในตัวหนูและ…
‎- พ่อเขากอดอบอุ่นมากเลยนะ ‎- พ่อกอดอบอุ่นมาก
‎แม่เข้าใจ เพราะตอนลูกแข่งครั้งสุดท้าย ‎แม่นั่งอยู่ตรงนั้น คิดว่า
‎"ให้ตายสิ ฉันอยู่ตรงนี้แล้ว" แต่ก็รู้ว่า ‎"ฉันไม่ใช่คนที่ลูกอยากให้อยู่ตรงนี้"
‎ไม่ใช่ว่าพ่อไม่รักลูกหรือพ่อไม่…
‎เขากำลังพยายามเข้าใจ ลูกก็รู้ว่าพ่อเป็นไง ‎พ่อต้องคิดได้ด้วยตัวเอง
‎ทุกคนก็ต้องการเวลา
‎คนรักของฉันก็ต้องการเวลายอมรับด้วยตัวเอง
‎เราจะคาดหวังให้ใครเปลี่ยนใจตามทันทีไม่ได้
‎ใช่ แค่เพราะว่าเราพร้อม ‎เราจะคิดไปเองว่าคนอื่นก็ต้องพร้อมไม่ได้
‎สิ่งที่ทำให้แม่เบาใจ ‎คือตอนได้เห็นหน้าลูกเป็นครั้งแรก
‎หลังจากลูกเริ่มกระบวนการข้ามเพศแล้วลูกยิ้ม
‎และแม่รู้ว่าลูกมีความสุข
‎แม่ของแองเจลเป็นกำลังใจที่ดีมาก
‎เธอช่างละเอียดอ่อนและเปิดใจ
‎ว่าเธอเคยมีปัญหาอะไร ‎กับการข้ามเพศของแองเจล
‎แต่เธอแค่เห็นลูกของเธอ
‎และอยากให้ลูกมีความสุข ‎นั่นแหละครับการยอมรับ
‎เขามาจากครอบครัวเม็กซิกันที่หัวโบราณ
‎และมันเป็นได้แบบเดียวแค่นั้น
‎แต่แม่ว่าเขากำลังจะเปลี่ยนใจแล้ว
‎- ต้องใช้เวลา ‎- ใช่ค่ะ
‎ต้องใช้เวลา
‎จริงๆ ครับ
‎พูดถึงเวลา ผมว่านี่พร้อมแล้วนะ
‎สุดสัปดาห์นี้จะมีงานอะไร
‎เราจะชวนเพื่อนมาขึ้นบ้านใหม่กัน
‎เพราะเรายังไม่ได้จัดกันเลย
‎น่าจะดีถ้าจัดกันสัปดาห์นี้
‎- ผมว่าทุกคนน่าจะชอบนะ ‎- เห็นด้วย
‎คิดถึงจังเลย นี่มัน…
‎คิดถึงวัยเด็กเลย
‎แม่มีความสุขจริงๆ ที่เราได้ทำด้วยกัน
‎สวยแล้ว
‎เป็นไงบ้างครับ
‎- สุดยอดค่ะ ‎- คุณดูดีมากนะ
‎- ขอบคุณ ‎- สวยตะลึงเลย
‎- หวานเวอร์ ‎- เมื่อวานนี้บ้ามาก
‎เยี่ยมเลย
‎ผมอยากพาคุณมาคุยด้วยเพราะว่า
‎สิ่งหนึ่งที่เราคุยกันคือเรื่องการสนับสนุน
‎คุณบอกผมชัดเจนมาก ‎เรื่องความสัมพันธ์ของคุณกับพ่อ
‎ถ้าพูดถึงครอบครัว ‎คุณต้องการอะไรบ้างเพื่อให้รู้สึกมั่นใจ
‎โดยเฉพาะจากพ่อของคุณ
‎ฉันอยากได้ยินจากพ่อว่า ‎ไม่เป็นไรที่ฉันจะเป็นตัวเอง
‎มันยากที่จะมองฉัน ‎หรือยากที่จะเข้าใจว่าฉันทำอะไรอยู่
‎ผมคิดว่าบางครั้งในชุมชนของเรา ‎ผู้มีความหลากหลายทางเพศ
‎หลายครั้งที่เรารู้สึกว่าอีกฝ่ายมีอำนาจ
‎ผมไม่เห็นด้วยกับคำว่า "เปิดตัว"
‎เพราะที่จริงมันคือการยอมให้คนเข้ามาหา
‎และเมื่อคุณพูดว่า "เปิดตัว"
‎คุณให้อำนาจอีกฝ่าย ‎ที่จะปฏิเสธหรือไม่ยอมรับคุณได้
‎ผมจึงคิดว่า "คุณไม่มีอำนาจนั้น"
‎คุณต่างหากที่มีอำนาจจะพูดว่า ‎"ฉันกำลังเชิญคุณเข้ามาในชีวิตอีกครั้ง"
‎ผมไปเจอกับพ่อของคุณมา ผมถามว่า ‎"อยากมาพบและคุยกับลูกไหม"
‎เขาตอบตกลง
‎คุณสบายใจไหมถ้าผมจะโทรไปชวนเขา
‎มาที่นี่เพื่อให้พวกคุณได้คุยกัน
‎- จริงเหรอ ‎- ได้ค่ะ
‎นี่เป็นช่วงเวลาให้แองเจลพูดว่า
‎"ฉันจะรักตัวเองแล้วคุณมาร่วมเส้นทางด้วยได้
‎หรือไม่งั้นฉันก็จะยอมเสียคุณไป"
‎มันยากมากนะ
‎และผมแค่อยากอยู่ตรงนี้ ‎เพื่อสนับสนุนให้เธอผ่านเรื่องนี้ไปได้
‎- หวัดดี ‎- หวัดดี
‎- ดีใจที่ได้เจอกันครับ ‎- เช่นกัน
‎- เป็นไงบ้าง ‎- สบายดีครับ
‎- ลูกสบายดีนะ ‎- อือ
‎- รองเท้าสวยดี ‎- ขอบคุณค่ะ
‎หนูไม่รู้จะพูดอะไรดี
‎พ่อก็เหมือนกัน
‎เป็นปีที่ลำบากมาก
‎- ปีที่ยาวนาน ‎- ใช่
‎แองเจล คุณมีคำถามอะไรไหม ‎ที่ต้องการคำตอบ
‎หนูแค่…
‎หนูอยากรู้ว่าทำไมถึงยากนักที่จะเจอหน้าหนู
‎พ่อคิดว่าจะมีอะไรเปลี่ยนแปลงยิ่งใหญ่เหรอ
‎ใช่ พ่อคิดงั้น
‎สิ่งที่พ่อกลัวที่สุด…
‎คือการเจอลูก
‎แค่นั้นแหละ
‎พ่อเลี้ยงลูกชายมา 21 ปี
‎นึกออกไหม พ่อรู้สึกเหมือนพ่อทำให้ลูกผิดหวัง
‎พ่อคิดถึงลูกจริงๆ
‎พ่อคิดถึงการมีลูกอยู่ในชีวิต
‎ที่จริงพ่อก็อยากรู้ว่ามีอะไรที่ช่วยลูก ‎ในกระบวนการนี้บ้าง
‎เพราะพ่อรู้ว่าเราต่างต้องการกันและกัน
‎หนูไม่เคยถามพ่อเลย
‎ถ้าหนูไม่แตะประเด็นนี้ ‎พ่อก็ไม่รู้ว่าประเด็นคืออะไร
‎มันเป็นความรู้สึกอยู่ลึกๆ ว่า ‎"มีอะไรแตกต่างไป"
‎ถึงหนูจะสังสรรค์และเล่นฟุตบอลกับพวกผู้ชาย
‎- หนูก็ไม่เคยรู้สึกว่าเป็นพวกเขาเลย ‎- อือ
‎พอหนูเรียกตัวเองว่าเป็นผู้หญิง ‎เรียกตัวเองว่าแองเจล
‎ความสงสัยทุกอย่างก็มลายหายไปหมด
‎มันทำความเข้าใจได้ยากเมื่อลูกบอกว่า
‎มีบางสิ่งแตกต่างจากภาพที่วาดเอาไว้
‎ภาพที่อยากให้ลูกโตมา
‎แต่พอพ่อคุยกับลูกตอนนี้ ‎ลูกก็ฟังดูเป็นเด็กคนเดิมที่พ่อเลี้ยงมา
‎เมื่อคุณเลี้ยงลูกชายมา
‎วัฒนธรรมของเราบอกเสมอว่า ‎"ลูกชายของเราเข้มแข็ง
‎ต้องเป็นลูกผู้ชาย" ทำนองนั้น ‎ต้องโตมาเป็นผู้ชายที่ดี
‎ส่วนลูกสาวก็เป็น… ‎ผู้หญิงก็เลี้ยงให้เป็นเจ้าหญิง
‎นั่นเป็นสิ่งที่เราถูกสอนมา
‎นั่นเป็นส่วนที่ยากเสมอมา… ‎พ่อแค่มองไม่เห็นลูกเป็นผู้หญิง
‎หนูก็ไม่ใช่เจ้าหญิงอ่อนแอนะพ่อ
‎หนูไม่อยากเป็นเจ้าหญิง
‎หนูยังเป็นทุกอย่างที่พ่อพูดมา ยกเว้นเป็นผู้ชาย
‎หนูก็ยังเป็นหนู
‎ทุกคนบอกหนูว่า "ตั้งใจทำงาน ‎ก้มหน้าก้มตาทำงานไป"
‎ทุกครั้งที่หนูเป็นโค้ช หนูก็คิดถึงสิ่งนั้นเสมอ ‎และหนูก็อยากเป็นเหมือนพ่อ
‎พ่ออยากให้หนูพูดได้สักวันว่า ‎พ่อทำให้หนูเป็นผู้ชายที่เป็นอยู่
‎พ่อทำให้หนูเป็นผู้หญิงอย่างที่เป็นอยู่
‎หนูไม่มีทางทำสิ่งที่หนูทำจนถึงทุกวันนี้ได้เลย ‎ถ้าไม่มีพ่อ
‎และตลอดเวลาที่หนูทำนั้น ‎หนูแค่… หนูอยากมีพ่ออยู่ด้วย
‎หนูคิดถึงแต่ว่า
‎ถ้าพ่อเห็นว่าหนูยิ้มมีความสุขขนาดไหน ‎หนูเปล่งประกายและ…
‎แม่บอกพ่อบ่อยๆ ว่า "ถ้าคุณได้เห็นว่า ‎ลูกมีความสุข คุณก็จะมีความสุข"
‎และท้ายที่สุดแล้ว นั่นคือสิ่งที่เราต้องการ
‎- หนูรักพ่อนะคะ ‎- พ่อก็รักลูก
‎พ่อก็รักลูกนะ
‎ขอกอดอีกทีได้ไหมคะ
‎ไม่เป็นไรนะ
‎(วันที่สี่)
‎(ฉันเป็นตัวของฉันเอง - อังเดรจา เพชิค)
‎อยากเห็นเซอร์ไพรส์แล้ว
‎เข้ามาเลย
‎- เซอร์ไพรส์ ‎- เซอร์ไพรส์
‎- พระเจ้า ‎- พระเจ้า!
‎- ฉันอยู่ไหนเนี่ย ที่นี่คือบ้านฉันเหรอ ‎- บ้านของคุณ
‎- อะไรนะ ‎- ดูเตาผิงอันใหม่นี่สิ
‎หินอ่อนสั่งทำพิเศษ ‎ผมสั่งทำชั้นวางบนเตาผิงนี้เป็นพิเศษ
‎อลังการมาก
‎- ขอโทษนะ ฉันหมุนตัวดูรอบเลย ‎- ดูเลย
‎พูดไม่ออกเลย!
‎โอเค
‎อึ้งสุดๆ
‎สวยมากเลย
‎ตกแต่งงดงาม
‎สั่งทำเป็นพิเศษทั้งนั้น ‎ผมวางอีกอันไว้ตรงนี้เพื่อวางต้นไม้
‎เพราะผมรู้ว่าคุณชอบต้นไม้ ‎พร้อมจะดูห้องนอนหรือยัง
‎- พระเจ้า+ ‎- ว้าว
‎- โอ้โฮ ‎- นี่เป็นห้องนอนของผู้หญิงเต็มตัว
‎นั่นฆ้องเหรอ
‎- ดูเป็นคนละห้องเลย ‎- นี่ไม่ใช่… ฉันอยู่ไหนเนี่ย
‎อลังการสุดๆ
‎พูดไม่ออกเลย
‎ไม่มีคำพูด ตอนนี้ฉันนึกคำพูดไม่ออกแล้ว ‎ยกเว้นที่พูดอยู่
‎ขอบคุณค่ะ
‎- ฉันรักคุณ ‎- ซึ้งจากใจเลย
‎ก่อนที่เราจะเริ่มงานขึ้นบ้านใหม่กัน ‎คุณรู้สึกยังไงกับสูตรอาหารนี้
‎- ฉันทำได้ค่ะ ‎- ดีครับ
‎- รู้สึกยังไงกับคืนนี้ ‎- กังวลนิดหน่อย
‎ทุกคนจะชิมอาหารกัน และเห็นบ้านสวยๆ หลังนี้
‎เดี๋ยวจะได้รู้กัน
‎ขอบคุณมากสำหรับทุกอย่าง
‎ได้เลยครับ
‎- ผมตื่นเต้นมากที่จะได้คุยเรื่องเสื้อผ้า ‎- โอเค
‎เห็นนะว่าเรามีเสื้อผ้าเต็มตู้แล้ว
‎มีกระโปรงเพียบ เสื้ออีกมากมาย
‎กระโปรง เริ่ด
‎มีเสื้อเอวลอยเพียบเลย
‎เพราะเป็นชุดที่ผมรู้ว่าคุณเต็มใจใส่อยู่แล้ว
‎ผมอยากให้คุณเล่นกับเสื้อผ้า
‎อยากให้คุณคิดหาชุดที่สบายใจสำหรับคุณ
‎มิกซ์แอนด์แมตช์กันไป
‎ใช่
‎ผมอยากทำเหมือนที่เราทำในร้าน
‎- อยากเล่นกับเสื้อผ้า ‎- ยินดีเลย
‎โอเค…
‎เย่!
‎เยี่ยม! โอเค แองเจล ออกมาเลย
‎- เยส! ‎- ว้าว!
‎- สไตล์กรันจ์ยุค 90 เซ็กซี่ๆ ‎- ชอบสีดำ
‎- กรันจ์ยุค 90 เหรอ โคตรเข้าทางฉันเลย ‎- จริงเหรอ
‎มันเซ็กซี่และปังมาก
‎และเสื้อที่เปิดอกสุดๆ เท่าที่เคยเห็นมา
‎ในที่สุดก็ได้ใส่เสื้อเปิดอกซะที แทนนี่!
‎ใช่ หมุนเลย
‎ฉันรู้สึกดีมาก
‎- ดูดีมาก ‎- อีกหนึ่งลุค
‎- มาเลยแม่! ‎- ว้าว
‎- หวัดดีจ้ะที่รัก ‎- ไง!
‎- ดีใจที่ได้เจอคุณ ‎- หวัดดี!
‎- สวยมากเลยเนอะ ‎- ว้าว โอ้โฮ!
‎บ้านคุณสวยมาก
‎- หวัดดี ‎- หวัดดีคนสวย ดีใจที่ได้เจอกัน
‎- โอเค หวัดดีจ้ะ คาเทียคนสวย ‎- หวัดดีค่ะ
‎- พร้อมจะเห็นแฟนสาวของคุณหรือยัง ‎- ฉันอยากเจอแฟนฉันแล้ว
‎แองเจลที่รัก
‎แซ่บมากแม่
‎- ใครกันเนี่ย แม่เจ้า ‎- ว้าว
‎- น่ารักจัง ‎- งามงด
‎- ตะลึงไปเลย ‎- โห
‎เป็นไงล่ะ
‎สไตล์เราแตกต่างกันคนละเรื่องเลย ‎แต่ก็ไม่เป็นไร
‎ไม่เป็นไร
‎- เอาละ อย่าเยอะ มีเด็กดูอยู่นะยะ ‎- ด้านหลัง
‎- ทั้งเครื่องประดับ เข็มขัด ‎- เสื้อผ้าหน้าผมพร้อม
‎- คุณดูดีมาก ‎- จริงๆ นะ
‎ทำได้อลังการทุกคนเลย
‎ฉันอยากบอกว่า ว้าว ฟาดปั๊วะๆ ปังๆ ทุกชุด
‎งดงามตระการตา
‎- คาเทีย คิดว่าไงครับ ‎- อึ้งไปเลยค่ะ
‎เราก็อยากให้คุณอึ้ง
‎เราตั้งใจทำงานกันมากเพื่อทำทุกอย่างที่ทำได้
‎เพื่อให้คุณรู้สึกสวยอย่างที่เป็น
‎เราเอ็นดูคุณมาก
‎ขอบคุณทุกคนที่ช่วยฉันค่ะ
‎มีช่วงเวลาดีๆ มากมาย อย่างตอนนี้
‎แต่เมื่อดูตัวเองและรู้สึกสวย
‎ไม่ใช่แค่ส่องกระจก แล้วพูดว่า "คุณดูดี"
‎ไม่เลย ฉันรู้สึกดีมาก ‎และรู้สึกว่าฉันสวย เซ็กซี่ด้วย
‎- วันแรกนั้นเปลี่ยนแปลงทุกอย่างเลย ‎- เยสๆ!
‎สัปดาห์นี้ การได้เห็นคุณเติบโตมันน่าปลื้มมาก
‎และเมื่อเราได้เห็นคนในชุมชนเราเติบโต
‎และรับรู้ถึงความสวยงาม ‎พลังและความฉลาดของตัวเอง
‎ก็รู้สึกว่าเป็นชัยชนะสำหรับเราทุกคนด้วย
‎รักคุณนะ คนสวย
‎รักมากค่ะ มานี่
‎- รักคุณนะ ‎- ขอบคุณมากค่ะ
‎คืนนี้ขอให้สนุกนะ หาเวลาเข้าครัวไปพักหายใจ
‎หยุดคิดและอย่าเครียด
‎ดูนางสิ!
‎- รักพวกคุณมาก ‎- บาย!
‎กรี๊ดเวอร์ เป็นเด็กดีนะ รักมากจ้ะ!
‎(แองเจลคนใหม่)
‎(ถ้าฉันเอื้อมมือแตะท้องฟ้าได้ ฉันก็จะทำ ‎- ลักษมี นารายณ์ ตรีภาที)
‎สิบเอ็ด 12 13 14 15 16…
‎สิบแปด 19 20 21
‎- แค่นี้เหรอ ‎- อยากกินเยลลี่
‎เย่ เก่งมาก กินขนมได้ มานี่
‎- มาเริ่มปาร์ตี้กันเลย ‎- ขอโทษนะ
‎โอเค พร้อมนะ
‎- เริ่ด ‎- เย่
‎เธอแต่งหน้าสวยมาก
‎- เธอสวยจริงๆ ‎- จริงนะ
‎ชอบจังที่เธออยากเผยร่องอกเบาๆ
‎- เยี่ยมมาก ถูกใจเลย ‎- ฉันก็ชอบเผยร่องอกนะ
‎- ฉันรู้ เห็นแล้ว ‎- ถ้าไม่ได้สังเกต แค่เบาๆ…
‎- ละสายตาไม่ได้เลย ‎- เนินนมเนียนๆ
‎- ตื่นเต้นไหม ‎- ตื่นเต้นแล้ว
‎- ฉันไม่เคยกินเลย ‎- ฉันเคยกินตอนเด็กๆ
‎นานแล้วที่ฉันไม่ได้กินลุมเปียอร่อยๆ
‎ฉันตื่นเต้นที่จะได้เริ่มกินเสียที
‎เธอทำอะไรน่ะ แอนท์
‎ลุมเปียเป็นอาหารดั้งเดิมของฟิลิปปินส์
‎แม่ของเธอเคยทำให้กินตอนเด็กๆ
‎พวกเขาจำไม่ได้ว่ากินด้วยกันครั้งสุดท้ายเมื่อไหร่
‎หวัดดีจ้ะ
‎หวัดดี
‎- เย่! ‎- เย่!
‎หมุนตัวซิ!
‎แม่เจ้า เธอขาสวยสุดๆ เลย
‎- ใช่เลย ‎- ดูด้านหลังสิ
‎เอาเลย!
‎- เธอยกน้ำหนักเท่าไหร่ ‎- แค่ 180 กิโลเองเธอ
‎เบาๆ สบายๆ
‎น่าจะเป็นครั้งแรก ‎ที่พวกเขาเห็นเธอไม่ได้ใส่ชุดออกกำลัง
‎ต้องช็อกอยู่แล้ว
‎- ฉันชอบผมนะ ‎- ขอบใจจ้ะ
‎น่ารักจังเลย
‎มีลุมเปียอยู่นะ ฉันอยากให้ทุกคนลองกินกัน
‎- เอาสิ ‎- เย่!
‎โอเค กินเลย
‎เอาเลย โชว์ให้เราดูหน่อย
‎ส่ายก้นให้เราดูหน่อย
‎ชอบนะที่เธอเบ่งกล้ามในชุดนี้ ดีแล้ว
‎อวดไหล่สวยๆ หน่อยจ้ะ ชอบจัง
‎โอเค
‎- หวัดดีค่ะ ‎- หวัดดีจ้ะ!
‎- ตายแล้ว ลูกสวยมากเลย ‎- เป็นไงบ้าง
‎ดูดีมาก
‎หวัดดีค่ะแม่
‎ลูกดูดีจริงๆ
‎- ว้าว หวัดดี ‎- ลูกดู… ตายแล้ว
‎ลูกดูดีมาก เยี่ยมเลย
‎ดูครอบครัวเธอสิ
‎- ให้ตายสิ สุดยอดเลย ‎- หรูมาก
‎แต่ชอบนะ
‎พอเข้ามาแล้วก็ไม่อยากออกไปเลย
‎แองเจลไม่ได้มีแค่ครอบครัว ‎ที่เธอเลือกเองเท่านั้น
‎แต่เธอยังได้คืนดีกับครอบครัวแท้ๆ ของเธอด้วย
‎พ่อคะ หนูมีอะไรอยากให้พ่อดูแป๊บเดียว
‎พ่อไม่ได้ไปดูหนูแข่ง
‎แต่นี่เป็นเหรียญแรกที่หนูชนะในฐานะ… ผู้หญิง
‎และเป็นสิ่งที่หนูได้มาเพราะความสามารถ
‎เก่งมากลูก
‎เยี่ยมมาก พ่อภูมิใจในตัวลูก
‎ขอบคุณค่ะ
‎ขอโทษนะที่พ่อไม่ได้ไปดู
‎- ไม่เป็นไรค่ะ ‎- พ่อขอโทษ
‎ไม่เป็นไรค่ะ เราทุกคนต้องการเวลา
‎และตอนนี้เราก้าวต่อไปได้แล้ว…
‎ขอบคุณค่ะที่มางานนี้
‎จ้ะ ยินดีเสมอ
‎น่ารักมาก
‎(สามสัปดาห์ต่อมา)
‎- หวัดดีค่ะพ่อ ‎- หวัดดี
‎- ขอต้อนรับสู่พื้นที่ปลอดภัยของหนู ‎- ที่นี่เจ๋งดีนะ
‎เราทุกคนคู่ควรกับความรัก ‎ความเคารพและความปลอดภัย
‎ไม่ว่าเราจะแสดงตัวต่อโลก ‎และเราจะมีอัตลักษณ์อะไร
‎เพราะทุกคนล้วนต้องการสิ่งเดียวกัน
‎อยากมีความสุข อยากทำตามความฝัน ‎อยากเป็นตัวของตัวเอง
‎อยากจริงใจและสร้างสัมพันธ์ ‎กับเพื่อนๆ และครอบครัว
‎สาม สอง หนึ่ง
‎เมื่อคุณรู้ว่าพวกเขาเป็นกำลังใจให้ ‎เป็นเรื่องสำคัญนะ
‎เก่งมากลูก
‎- สวย ‎- ได้คำชมใหม่ละ
‎ใช่ คำใหม่
‎"คุณไม่อยากอยู่กับฉันเหรอ ‎คุณพลาดเอง เพราะฉันรักตัวเอง"
‎ไม่มีอะไรรู้สึกดีกว่าการได้ใช้ชีวิตอย่างจริงใจ ‎และใช้ชีวิตเพื่อตัวเอง
‎ยก 50 กิโลให้ไหวนะ ไม่งั้นหนูจะอายมาก
‎(#เคล็ดลับไฉไลในแบบคิวอี)
‎(โลชั่นนั้นสำคัญ)
‎(เจลมอยเจอร์ไรเซอร์)
‎ในแต่ละช่วงเวลาของปี ‎ผิวของเราต้องการสิ่งที่แตกต่างกัน
‎ในช่วงหน้าหนาว ‎ฉันชอบใช้มอยเจอร์ไรเซอร์เนื้อครีม
‎เนื้อครีมหนักกว่า
‎ทำให้ผิวชุ่มฉ่ำอิ่มน้ำตามที่ต้องการ
‎สำหรับอากาศเย็นในหน้าหนาว
‎ช่วงฤดูร้อน ฉันชอบใช้เนื้อเจล
‎เนื้อเบากว่า ซึมซับง่ายกว่า
‎เริ่ด
‎อย่าให้ครีมที่อยู่บนปลายนิ้วเสียเปล่า
‎ใช้ทาปากซะ
‎เพื่อเพิ่มความชุ่มชื่นเป็นพิเศษ
‎คำบรรยายโดย อรภาริน อ่อนกอ